招真詞
作者：康與之
朝代：宋

paragraphs: 白鶴巢兮丹井空，蓬山杳兮煙霞濛。
陵谷變兮今古，木葉下兮秋風。
飛仙去兮朝太微，黄冠野服兮以遊以嬉。
餐霞卧月兮世不我違，與世滌映兮天門可馳。
蒼龍嘷兮雲漫扉，石泉冽兮山芋肥。
俯仰宇宙兮日月蔽虧，靈秀回薄兮野芳呈姿。
山中之樂兮萬化莫移，仙人不來兮隠者曷歸。